พันธบัตรชดเชยเงินเฟ้อ จ่ายดอกเบี้ยตามเงินเฟ้อ
นักวิชาการมักจะพูดว่า &#8220;เงินเฟ้อทำให้อำนาจซื้อลดลง&#8221; และนักการเงินก็มักจะพูดว่า &#8220;เงินเฟ้อจะทำให้ผลตอบแทนที่แท้จริงลดลง&#8221; (ผลตอบแทนที่แท้จริง = ผลตอบแทนจากการลงทุน - เงินเฟ้อ)แต่ถ้าจะให้ชาวบ้านอย่างเราๆ อธิบายเรื่องเงินเฟ้อ ก็ต้องบอกว่าเงินเฟ้อมันก็คือ &#8220;ของแพง&#8221; มันก็มักจะแพงขึ้นทุกปีๆ เมื่อของชิ้นหนึ่งมันแพงขึ้นจาก 100 บาท เป็น 105 บาท ก็ทำให้เงิน 100 บาทในมือของเราซื้อของชิ้นนั้นไม่ได้อีกแล้ว หรือไม่ก็ซื้อได้แค่บางส่วนไม่เต็มชิ้น หรือถ้าอยากซื้อให้เต็มชิ้นก็ต้องยอมเพิ่มเงิน แบบนี้ก็เรียกว่า &#8220;เงินเฟ้อทำให้อำนาจซื้อลดลง&#8221;แต่ถ้าเราเปลี่ยนใจแทนที่จะเอาเงิน 100 บาทไปซื้อของ เราเอาเงิน 100 บาทไปลงทุนที่ให้ผลตอบแทน 5% พอครบปีได้เงินออกมา 105 บาท ก็หอบเงินไปซื้อของ ก็ยังได้แค่ของชิ้นเดิมที่ราคาเพิ่มเป็น 105 บาท เท่ากับว่าผลตอบแทนที่ได้จากการลงทุนก็เจ๊ากันไป เพราะผลตอบแทนที่แท้จริงเท่ากับ 0 บาท ไม่ใช่ 5 บาทอย่างที่เราเข้าใจและอาจจะแย่ไปกว่านั้นถ้าเกิดเงิน 100 บาท ที่ได้ผลตอบแทน 5 บาท แต่พอนำไปซื้อของ ราคาของชิ้นนั้นดันเพิ่มขึ้นเป็น 107 บาท แบบนี้เรียกว่า &#8220;เงินเฟ้อจะทำใ
14 มี.ค. 2560

นักวิชาการมักจะพูดว่า “เงินเฟ้อทำให้อำนาจซื้อลดลง” และนักการเงินก็มักจะพูดว่า “เงินเฟ้อจะทำให้ผลตอบแทนที่แท้จริงลดลง” (ผลตอบแทนที่แท้จริง = ผลตอบแทนจากการลงทุน - เงินเฟ้อ)แต่ถ้าจะให้ชาวบ้านอย่างเราๆ อธิบายเรื่องเงินเฟ้อ ก็ต้องบอกว่าเงินเฟ้อมันก็คือ “ของแพง” มันก็มักจะแพงขึ้นทุกปีๆ เมื่อของชิ้นหนึ่งมันแพงขึ้นจาก 100 บาท เป็น 105 บาท ก็ทำให้เงิน 100 บาทในมือของเราซื้อของชิ้นนั้นไม่ได้อีกแล้ว หรือไม่ก็ซื้อได้แค่บางส่วนไม่เต็มชิ้น หรือถ้าอยากซื้อให้เต็มชิ้นก็ต้องยอมเพิ่มเงิน แบบนี้ก็เรียกว่า “เงินเฟ้อทำให้อำนาจซื้อลดลง”แต่ถ้าเราเปลี่ยนใจแทนที่จะเอาเงิน 100 บาทไปซื้อของ เราเอาเงิน 100 บาทไปลงทุนที่ให้ผลตอบแทน 5% พอครบปีได้เงินออกมา 105 บาท ก็หอบเงินไปซื้อของ ก็ยังได้แค่ของชิ้นเดิมที่ราคาเพิ่มเป็น 105 บาท เท่ากับว่าผลตอบแทนที่ได้จากการลงทุนก็เจ๊ากันไป เพราะผลตอบแทนที่แท้จริงเท่ากับ 0 บาท ไม่ใช่ 5 บาทอย่างที่เราเข้าใจและอาจจะแย่ไปกว่านั้นถ้าเกิดเงิน 100 บาท ที่ได้ผลตอบแทน 5 บาท แต่พอนำไปซื้อของ ราคาของชิ้นนั้นดันเพิ่มขึ้นเป็น 107 บาท แบบนี้เรียกว่า “เงินเฟ้อจะทำให้ผลตอบแทนที่แท้จริงติดลบ” เพราะนอกจากจะเพิ่มขึ้นมาไม่เท่ากับราคาของที่แพงขึ้นแล้ว ยังต้องควักเนื้ออีก 2 บาท ถึงจะได้ของชิ้นนั้นมาเพราะฉะนั้นตัวเลขผลตอบแทนที่เราเห็นว่า “เป็นบวก” ในความเป็นจริงแล้วอาจจะ “เป็นลบ” ก็ได้ ถ้าตัวเลขที่บวกยังต่ำกว่าอัตราเงินเฟ้อเงินเฟ้อจึงเป็น “ศัตรูตัวสำคัญ” สำหรับเงินออม และถ้าต้องการจะเอาชนะเงินเฟ้อก็ต้องใช้อาวุธหนักอย่างเช่น ลงทุนในหุ้น อสังหาริมทรัพย์ หรือสินค้าโภคภัณฑ์ ที่มักจะให้ผลตอบแทนที่ดีกว่าเงินเฟ้อ แต่ก็ต้องทำใจไว้ด้วยว่าอาวุธหนักพวกนี้ก็อาจจะทำให้ขาดทุนก็ได้ดังนั้น คนในวัยเกษียณที่ส่วนใหญ่จะลงทุนใน “สินทรัพย์ที่มีความเสี่ยงน้อย” มีโอกาสขาดทุนไม่มาก จึงต้องก้มหน้ารับความพ่ายแพ้ที่จะเกิดขึ้นจากการออมเงิน หรือลงทุนในตราสารหนี้ที่ให้ผลตอบแทนต่ำแต่ก็ยังไม่หมดหวัง เพราะยังมีตราสารหนี้ประเภทหนึ่งที่จะให้ผลตอบแทน หรือดอกเบี้ยอ้างอิงไปกับอัตราเงินเฟ้อ “พันธบัตรชดเชยเงินเฟ้อ” โดยมีชื่อเรียกในภาษาอังกฤษอยู่ 2 ชื่อ คือ  Inflation Linked Bond (ILB) และ Treasury Inflation Protected Securities (TIPS)กองทุนเปิดกรุงไทยอ้างอิงเงินเฟ้อ (KTILF) ซึ่งเป็นกองทุนที่มีนโยบายชัดเจนว่าจะลงทุนในพันธบัตรชดเชยเงินเฟ้อที่ออกโดยรัฐบาลไทย หรือตราสารหนี้หรือหน่วยลงทุนที่มีผลตอบแทนแปรผันตามการเปลี่ยนแปลงของเงินเฟ้อทั้งในและต่างประเทศ ให้คำอธิบายไว้ว่าพันธบัตรชดเชยเงินเฟ้อ หรือพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ (ILB) เป็นพันธบัตรที่ออกโดยกระทรวงการคลัง ซึ่งการจ่ายกระแสเงินสดแก่ผู้ถือพันธบัตรจะเชื่อมโยงกับอัตราการเปลี่ยนแปลงสะสมของดัชนีราคาสินค้าอ้างอิงทั่วไป (อัตราเงินเฟ้อทั่วไป - Headline Inflation) นับตั้งแต่วันที่ออกตราสารจนถึงวันจ่ายกระแสเงินสด กล่าวคือ มูลค่าหน้าตั๋วของ ILB (Initial Par) จะถูกกำหนดไว้ที่ 1,000 บาท/หน่วย และกำหนดจ่ายอัตราดอกเบี้ยที่แท้จริง (Real Coupon Rate) เป็นอัตราคงที่ต่อปีโดยจ่ายดอกเบี้ยปีละ 2 ครั้ง ทั้งนี้ในการคำนวณอัตราดอกเบี้ยที่จ่ายจริง มูลค่าหน้าตั๋วของ ILB จะต้องถูกปรับด้วยอัตราเงินเฟ้อสะสมนับตั้งแต่วันที่ออกตราสารจนถึงวันจ่ายดอกเบี้ยเพื่อเป็นฐานการคำนวณดอกเบี้ย ดังนี้ดอกเบี้ยจ่ายแต่ละงวด = (มูลค่าหน้าตั๋ว x อัตราเงินเฟ้อสะสม) x อัตราดอกเบี้ยที่แท้จริงx6/12 โดยอัตราเงินเฟ้อสะสม = ดัชนีราคาสินค้าทั่วไปที่ใช้อ้างอิง ณ วันจ่ายดอกเบี้ย/ดัชนีราคาสินค้าทั่วไปที่ใช้อ้างอิง ณ วันออกตราสารสำหรับในวันครบกำหนดไถ่ถอนพันธบัตร ผู้ถือพันธบัตรจะได้รับชำระคืนตามมูลค่าหน้าตั๋วปรับด้วยอัตราเงินเฟ้อสะสม แต่จะไถ่ถอนคืนไม่ต่ำกว่ามูลค่าหน้าตั๋วของ ILB (ไม่ต่ำกว่า 1,000 บาท/หน่วย) รวมดอกเบี้ยจ่ายงวดสุดท้ายเพราะฉะนั้นต่อให้เงินเฟ้อเพิ่ม เราก็จะได้ดอกเบี้ยเพิ่มขึ้นตามไปด้วย